Η διαδιαφραγματική γαστροτομή ως μέθοδος αφαίρεσης ξένων σωμάτων από την περιφερική ενδοθωρακική μοίρα του οισοφάγου του σκύλου: αναδρομική μελέτη:
Creators: name: Δεληγιάννη, Αννα Ιωάννη
Publisher: name: Aristotle University of Thessaloniki
Year: 2015
Subjects: Διαδιαφραγματική γαστροτομή
Ξένο σώμα
Οισοφάγος
Transdiaphragmatic gastrotomy
Foreign body
Esophagus

description: Η παρουσία ξένων σωμάτων στον οισοφάγο και κυρίως στην περιφερική ενδοθωρακική μοίρα του είναι συχνή στον σκύλο. Επειδή μπορεί να οδηγήσει σε σοβαρές επιπλοκές, κρίνεται απαραίτητη η άμεση αντιμετώπισή τους. Η χειρουργική αφαίρεση των ξένων σωμάτων, όταν δεν είναι δυνατή η ενδοσκοπική απομάκρυνσή τους, μπορεί να επιτευχθεί με οισοφαγοτομή, γαστροτομή μετά από μέση λαπαροτομή και διαδιαφραγματική γαστροτομή. Σκοπός αυτής της αναδρομικής μελέτης είναι η περιγραφή και η αξιολόγηση των αποτελεσμάτων της εφαρμογής της διαδιαφραγματικής γαστροτομής. Στη μελέτη αυτή εντάχθηκαν 10 περιστατικά σκύλων με ξένο σώμα στην περιφερική ενδοθωρακική μοίρα του οισοφάγου, οι οποίοι υποβλήθηκαν σε διαδιαφραγματική γαστροτομή, ύστερα από ανεπιτυχή προσπάθεια ενδοσκοπικής απομάκρυνσης των ξένων σωμάτων, κατά τη χρονική περίοδο 1997-2014. Τα στοιχεία συλλέχθηκαν από τους ιατρικούς φακέλους των ζώων και αφορούσαν το ιστορικό, τη συμπτωματολογία, τα κλινικά, εργαστηριακά και απεικονιστικά ευρήματα, τη χειρουργική τεχνική, τη φαρμακευτική αγωγή, τη μετεγχειρητική νοσηλεία, τις επιπλοκές και την τελική έκβαση του περιστατικού. Από την επεξεργασία των παραπάνω στοιχείων προέκυψε πως τα περισσότερα ζώα ανήκαν σε μικρόσωμες φυλές και ήταν νεαρά ενήλικα. Η διάγνωση του ξένου σώματος τέθηκε με απλά ακτινογραφήματα του θώρακα. Για την εκτέλεση της διαδιαφραγματικής γαστροτομής επιλέχθηκε η αριστερή μεσοπλεύρια θωρακοτομή στο 8ο ή 9ο μεσοπλεύριο διάστημα. Ένας σκύλος υποβλήθηκε και σε οισοφαγοτομή. Τα ξένα σώματα που αφαιρέθηκαν ήταν τεμάχια οστών (8/10) και άγκιστρα (2/10). Μετεγχειρητικά 8/10 ζώα εμφάνισαν διαφόρου βαθμού οισοφαγίτιδα, 1/10 οισοφαγική στένωση, ενώ 1/10 απεβίωσε μετά από εμφάνιση πυοθώρακα λόγω προϋπάρχουσας διάτρησης του οισοφάγου. Η διαδιαφραγματική γαστροτομή ήταν επιτυχής χωρίς μακροπρόθεσμες επιπλοκές στο 90% των σκύλων.
description: Distal esophageal foreign bodies are common in dogs and can become life threatening. If endoscopic retrieval fails, surgical removal of foreign bodies can be achieved through esophagotomy, midline gastrotomy and transdiaphragmatic gastrotomy. The purpose of this study is to report the results of transdiaphragmatic gastrotomy for the retrieval of distal esophageal foreign bodies in 10 dogs. The records of 10 cases of distal esophageal foreign body obstruction not amenable to endoscopic management that had transdiaphragmatic gastrotomy for foreign body retrieval were reviewed. Data retrieved included signalment, history, clinical findings, duration of signs, radiographic and endoscopic findings, laboratory examinations, surgical findings, medical treatment, complications, duration of hospitalization and follow up/outcome. Small breed and young adult dogs were over-represented. Diagnosis was made by radiographic examination. Transdiaphragmatic gastrotomy was performed via an 8th or 9th left intercostal thoracotomy. In one dog esophagotomy was also performed. Foreign bodies that were removed included 8 bone fragments and 2 fishhooks. Postoperatively 8 dogs had esophagitis, 1 dog developed an esophageal stricture and 1 dog died from pyothorax associated with esophageal perforation. Clinical results were successful in 90% of the dogs.